
Mesterséges intelligencia alapú email biztonsági megoldások alacsony hatékonyságának gyökér okainak vizsgálata Social Engineering támadások során

Probléma megfogalmazása
Nagyon sok olyan műszaki/informatikai megoldással találkoztam, amik nem voltak képesek
megfelelő
hatékonysággal detektálni és reagálni a Social Engineering támadásokra. Pedig amennyiben
megvizsgáljuk a folyamatot egy támadó által küldött kártékony emailt sok helyen meg lehetne fogni
típustól függően. Példaképpen kipróbáltam egy átlagos védelemmel rendelkező üzleti laptopra
(reaktív vírusirtó, tűzfal, Email Biztonsági Megoldás a levelező szerver előtt) egy kártékony emailt
küldeni és meglepődve tapasztaltam, hogy semmilyen riasztás nem jelzett.
Hipotézis
H1: A jelenleg alkalmazott Email Biztonsági Megoldások nem képesek kiszűrni a célzott Social
Engineering támadásokat.
H2: A jelenleg alkalmazott Email Biztonsági Megoldások természetes nyelvfeldolgozással (NLP)
képesek lehetnek olyan tipikus Social Engineering jeleket felismerni az e-mailekben (rávétel
módszere, bizalom keltése, sürgetés stb…) amelyekkel javítható lenne az Email Biztonsági
Megoldások hatékonysága.
H3: Meg lehet határozni enumerációval egy generális neurális háló esetén, hogy milyen Social
Engineering támadásokat ismer fel jobban hasonló méretű tanítóhalmaz esetén.
H4: A H3-as pontban meghatározott Social Engineering támadásokat tovább bontva
meghatározhatóak lesznek pontosan azok az elemek az emailekben amiket nem képes jelenleg a
mély tanuló algoritmusunk felismerni.
H5: Az Email Biztonsági Megoldások Social Engineering támadások elleni hatékonysága javítható
azzal, hogyha a konvencionális és a mesterséges intelligencia alapú védelmi megoldás mellé
rendelkezik még egy komplexebb kockázatkezelő modullal.
Szekunder kutatás
Szekunder kutatásomban megismertem a szakirodalomban a Social Engineering mély tanulás alapú
detektálásával kapcsolatos tudományos folyóirat cikkeket és a technológiák pontos és mély
megértése után kidolgoztam egy olyan elméleti módszert mellyel ki tudnám nyerni a mély tanuló
rendszerből, hogy mi miatt döntött úgy, hogy gyanúsnak vagy úgy, hogy biztonságosnak ítéli.



